รองนายกรัฐมนตรี ยืนยัน ครม.ยังไม่พิจารณาปรับขึ้นภาษีมูลค่าเพิ่ม
นายวิษณุ เครืองาม รองนายกรัฐมนตรี กล่าวถึงกระแสข่าวคณะรัฐมนตรี จะพิจารณาปรับขึ้นภาษีมูลค่าเพิ่ม โดยยืนยันว่า ในที่ประชุมคณะรัฐมนตรีไม่มีการพิจารณาในเรื่องนี้และไม่มีการหยิบยกขึ้นมาพูดคุย ซึ่งหากจะมีการจัดเก็บภาษีนั้น ต้องให้กระทรวงการคลังเป็นผู้พิจารณาและชี้แจง โดยการจะปรับขึ้นภาษีต้องดูจังหวะเวลา เพราะจากเดิมเคยจัดเก็บภาษีมูลค่าเพิ่มร้อยละ 10 และปรับลดเหลือร้อยละ 7 มานานแล้ว แต่เมื่อมีแนวโน้มว่าจะปรับขึ้น ก็เกิดสถานการณ์โควิด-19 และสภาพเศรษฐกิจที่ไม่ดี จึงต้องชะลอไว้ก่อน